|  |
| --- |
| **УНИВЕРЗИТЕТ У БЕОГРАДУ МАТЕМАТИЧКИ ФАКУЛТЕТ** |
| 11000 БЕОГРАД, Студентски трг 16, Тел./факс 2630-151, e-mail: [matf@matf.bg.ac.rs](mailto:matf@matf.bg.ac.rs), <http:///www.matf.bg.ac.rs> |

**ОПИС И СПЕЦИФИКАЦИЈА ПРЕДМЕТА, УСЛОВИ ИСПОРУКЕ ИЛИ ИЗВРШЕЊА**

* Предмет јавне набавке су добра, рачунарска и мрежна опрема - Рачунари.
* Детаљна техничка спецификација потребних добара – предмета набавке, дата је у Образцу структуре понуђене цене**.**
* Сва понуђена добра морају у потпуности да одговарају захтевима наведеним у Конкурсној документацији.

Понуђач мора у Обрасцу структуре цене у колони МОДЕЛ И ПРОИЗВОЂАЧ, за понуђена добра поставити и линк који води ка матичном сајту произвођача, као једино меродавног за тачност спецификације и контролу захтеваних стандарда понуђеног добра. Понуде са спецификацијама на меморандуму понуђача или линкови који не воде ка матичном сајту произвођача и понуђеном добру, сматраће се неадекватним и такве понуде неће бити разматране.

* Количине добара које су наведене у спецификацији конкурсне документације су оквирне и служиће у сврху рангирања понуђача.
* Предметна добра морају бити упакована, од стране испоручиоца, у амбалажи и на начин који је прописан за ову врсту добара и који мора добра обезбедити од делимичног или потпуног оштећења при утовару, транспорту, претовару и ускладиштењу.
* Предметна добра морају бити нова и оригинална.
* Испоручилац је у обавези да по потписивању уговора о набавци, а пре испоруке предметних добара, Наручиоцу изда предрачун у износу уговорене вредности набавке.
* Рок за испоруку предмета набавке не може бити дужи од 15 дана од дана када је Наручилац извршио исплату по правилно испостављеном предрачуну.
* Испорука предмета набавке се врши на локацији Математичког факултета, Београд, Студентски трг, број 16.
* Квалитативну и квантитативну контролу и пријем добара приликом сваке појединачне испоруке вршиће овлашћено лице Наручиоца.
* Ако се записнички утврди да испоручени предмет набавке има недостатке у квалитету, изабрани понуђач - испоручилац мора исти заменити, најкасније у року од 3 дана од дана писменог обавештења од стране Наручиоца.
* Наручилац може да обустави поступак јавне набавке у складу са одредбама члана 147 Закона о јавним набавкама.